Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 180

h) Különleges tűzoltó gépjárművek és nehézgép kategóriába tartozó egyéb gépek témából: Felismerési szinten sajátítsák el a tanulók: — a különleges tűzoltó gépjárművek fogalmát, csoportosításuk rendező elveit, — a különleges tűzoltó gépjárművek és a képzés tárgyát képező nehézgép kategóriába tartozó egyéb gépek főbb műszaki paramétereit, felhasználásuk lehetőségeit. Rendezési szinten sajátítsák el a tanulók: — a kötelezően választott különleges tűzoltó gépjárművek, illetve nehézgép kategóriába tartozó egyéb gépek (légzésvédelmi kompresszor, áramfejlesztő stb.) üzemeltetésének és készenlétbe helyezésének lépéseit, — az üzemeltetés és a készenlétbe helyezés munkavédelmi és biztonságtechnikai előírásait, — a berendezés szerkezeti felépítését és működését. Jártassági szinten sajátítsák el a tanulók az ismeretek alkalmazásának minőségében: — a kötelezően választott különleges tűzoltó gépjármű, illetve nehézgép kategóriába tartozó egyéb gépek (légzésvédelmi kompresszor, áramfejlesztő stb.) készenlétbe helyezésének, kezelésének és karbantartásának egyes lépéseit, munkaműveleteit.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes